આ ટીમ મસૂદ અઝહર, હાફિઝ સઈદ અને ઝકી ઉર રહેમાન લખવી જેવા આતંકી સામે કાર્યવાહી કરવા પાક.પર દબાણ કરવા અપીલ કરશે. સૂત્રોએ વધુમાં જણાવ્યું હતું કે મોસ્ટ વોન્ટેડની યાદીમાં દાઉદનું નામ પહેલે સ્થાને છે. કારણ કે ડી કંપનીનો કારોબાર ભારત પર સીધી અસર કરે છે. દાઉદ પાકિસ્તાનની ગુપ્તચર એજન્સી આઈએસઆઈ સાથે મળી ભારત પર હુમલા કરવાની રણનીતિ બનાવે છે અને આતંકીઓને નાણાકીય મદદ પણ કરે છે. તે હવાલા અને નકલી નોટો દ્વારા ભારતીય અર્થતંત્રને ખોરવવા પ્રયાસ કરે છે ત્યારે ભારત હવે દાઉદને પકડવા અમેરિકાના રાષ્ટ્રપ્રમુખની મદદ લેશે.